Ir-Regolament tal-Kunsill (KE) Nru 1207/2001
tal-11 ta' Ġunju 2001
dwar proċeduri biex jiffaċilitaw il-ħruġ taċ-ċertifikati tal-moviment EUR.1, il-ħruġ ta' dikjarazzjonijiet u forom tal-fattura EUR.2 u l-ħruġ ta' ċerti awtoriżżazzjonijiet approvati ta' l-esportatur taħt id-dispożizzjonijiet li jirregolaw il-kummerċ preferenzjali bejn il-Komunità Ewropea u ċerti pajjiżi u li jħassar ir-Regolament (KEE) Nru 3351/83
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133 tiegħu,
Wara li kkunsidra l-proposta tal-Kummissjoni,
Billi:
(1) Ir-Regolament tal-Kunsill (KEE) Nru 3351/83 ta' l-14 ta' Novembru 1983 dwar proċeduri biex jiffaċilitaw il-ħruġ taċ-ċertifikati tal-moviment EUR.1 u l-ħruġ ta' forom EUR.2 taħt id-dispożizzjonijiet li jirregolaw il-kummerċ preferenzjali bejn il-Komunità Ewropea u ċerti pajjiżi [1] provduti għall-applikazzjoni korretta tar-regoli preferenzjali ta' oriġini rigward l-esporti mill-Komunità għal ċerti pajjiżi terzi.
(2) Saru ħafna tibdiliet fil-qasam doganali minn meta r-Regolament (KEE) Nru 3351/83 kien adottat.
(3) Fil-kuntest ta' suq uniku, instab li ditti li jesportaw oġġetti minn Stat Membru wieħed għal ieħor barra dak li fih kienu stabbiliti u li jixtiequ jużaw proċeduri simplifikati għall-ħruġ ta' evidenza ta' oriġini, kultant ikollhom japplikaw għall-awtoriżżazzjoni separata għal kull Stat Membru ta' l-esportazzjoni. Huwa mixtieq li tkun simplifikata din is-sitwazzjoni, filwaqt li l-makkinarju ta' l-arranġamenti preferenzjali jista’ jkompli jopera sew.
(4) L-awtoritajiet responsabbli biex joħorġu jew jivverifikaw l-evidenzi ta' l-oriġini għandhom ikunu f'pożizzjoni biex jilqgħu r-rabtiet tal-Komunità taħt il-ftehim preferenzjali fil-limiti taż-żmien mitluba.
(5) Fl-interessi tal-kjarezza, ir-Regolament (KEE) Nru 3351/83 għandu jitħassar u jinbidel b'dan ir-Regolament,
ADOTTAT DAN IR-REGOLAMENT:
Artikolu 1
Skop
Dan ir-Regolament iniżżel ir-regoli maħsuba biex jiffaċilitaw:
(a) il-ħruġ taċ-ċertifikati tal-moviment EUR.1 mill-awtoritajiet ta' l-Istati Membri, il-ħruġ ta' dikjarazzjonijiet jew forom tal-fattura EUR.2 mill-esportaturi tal-Komunità;
(b) il-ħruġ ta' l-awtoriżżazzjonijiet approvati ta' l-esportatur validi f'bosta Stati Membri;
(ċ) il-funzjoni tal-metodi tal-ko-operazzjoni amministrattiva bejn l-Istati Membri.
Artikolu 2
Dikjarazzjonijiet ta' min jipprovdi u l-użu tagħhom
1. Min jipprovdi għandu jipprovdi, permezz ta' dikjarazzjoni, l-informazzjoni dwar l-istat tal-prodotti rigward ir-regoli preferenzjali ta' l-oriġini tal-Komunità.
2. Id-dikjarazzjonijiet ta' min jipprovdi għandhom jintużaw mill-esportaturi bħala evidenza, partikolarment biex isostnu l-applikazzjonijiet għall-ħruġ taċ-ċertifikati tal-moviment EUR.1 jew bħala bażi tal-ħruġ tad-dikjarazzjonijiet jew il-forom tal-fattura EUR.2.
Artikolu 3
Tħejjija tad-dikjarazzjonijiet ta' min jipprovdi
Ħlief għall-każijiet iprovduti fl-Artikolu 4, min jipprovdi għandu jipprovdi dikjarazzjoni separata għal kull kunsinna ta' l-oġġetti.
Min jipprovdi għandu jinkludi dik id-dikjarazzjoni fil-fattura kummerċjali relatata ma’ dik il-kunsinna jew fuq in-nota ta' kunsinna jew xi dokument kummerċjali ieħor li jiddeskrivi l-oġġetti kkonċernati f'dettal biżżejjed li jippermetti li jkunu identifikati.
Min jipprovdi jista’ jipprovdi d-dikjarazzjoni f'kull ħin, anki wara li l-oġġetti jkunu twasslu.
Artikolu 4
Dikjarazzjonijiet fit-tul ta' min jipprovdi
1. Meta dak li jipprovdi regolarment jipprovdi klijent partikolari b'oġġetti li l-istat tagħhom dwar ir-regoli ta' oriġini preferenzjali huwa mistenni li jibqa’ stabbli għal perjodi konsiderevoli ta' żmien, huwa jista' jiprovdi dikjarazzjoni waħda biex tkopri t-trasporti bil-baħar ta' wara ta' dawk l-oġġetti, minn issa ‘l-quddiem riferuta bħala "d-dikjarazzjoni fit-tul ta' min jipprovdi". Dikjarazzjoni fit-tul ta' min jipprovdi tista’ tinħareġ għal perjodu ta' sena waħda mid-data tal-ħruġ tad-dikjarazzjoni.
2. Id-dikjarazzjoni fit-tul ta' min jipprovdi tista’ tinħareġ b'effett b'lura. Fit-tali każijiet, il-validita' tagħha ma tistax taqbeż il-perjodu ta' sena waħda mid-data ta' meta daħlet fis-seħħ.
3. Min jipprovdi għandu jinforma x-xerrej minnufih meta d-dikjarazzjoni fit-tul ta' min jipprovdi ma tibqax validi rigward l-oġġetti provduti.
Artikolu 5
Forma u tħejjija tad-dikjarazzjonijiet ta' min jipprovdi
1. Għall-prodotti li jkunu kisbu stat preferenzjali ta' oriġini, id-dikjarazzjoni ta' min jipprovdi għandha tingħata fuq il-forma preskritta fl-Anness I jew, għad-dikjarazzjonijiet fit-tul ta' min jipprovdi, fuq dik preskritta fl-Anness II.
2. Għall-prodotti li għaddew minn xogħol jew ipproċessar fil-Komunità mingħajr ma jkunu kisbu stat preferenzjali ta' oriġini, id-dikjarazzjoni ta' min jipprovdi għandha tingħata fuq il-forma preskritta fl-Anness III jew, għad-dikjarazzjonijiet fit-tul ta' min jipprovdi, fuq dik preskritta fl-Anness IV.
3. Id-dikjarazzjoni ta' min jipprovdi għandha jkollha l-firma oriġinali ta' min jipprovdi bil-kitba u tista’ ssir fuq forma stampata minn qabel. Madankollu, meta l-fattura u d-dikjarazzjoni ta' min jipprovdi jsiru bil-komputer, id-dikjarazzjoni m'hemmx għalfejn tkun iffirmata bil-kitba sakemm min jipprovdi jagħti lill-klijent rabta bil-miktub li jaċċetta responsabbilta sħiħa għal kull dikjarazzjoni ta' min jipprovdi li tidentifikah li qisha kienet iffirmata bil-kitba minnu.
Artikolu 6
Ċertifikati ta' l-informazzjoni INF 4
1. Biex jivverifikaw il-preċiżjoni jew l-awtentiċita’ tad-dikjarazzjoni ta' min jipprovdi, l-awtoritajiet doganali jistgħu jsejħu għall-esportatur biex jikseb mingħand min jipprovdi ċertifikat ta' l-informazzjoni INF 4, billi juża l-forma murija fl-Anness V.
2. Iċ-ċertifikat ta' l-informazzjoni INF 4 għandu jinħareġ mill-awtoritajiet doganali ta' l-Istat Membru li fih min jipprovdi huwa stabbilit. It-tali awtoritajiet għandhom ikollhom id-dritt li jitolbu għal kull evidenza u li jwettqu kull spezzjoni tal-kotba ta' min jipprovdi jew kull kontroll ieħor li huma jikkunsidraw meħtieġ.
3. L-awtoritajiet doganali għandhom joħorġu ċ-ċertifikat ta' l-informazzjoni INF 4 fi żmien tlett xhur mill-irċevuta ta' l-applikazzjoni mibgħuta lilhom min min jipprovdi, waqt li jindikaw jekk id-dikjarazzjoni mogħtija min min jipprovdi hix korretta jew le.
4. Iċ-ċertifikat komplut għandu jingħata lil min jipprovdi biex jitwassal lill-esportatur għat-trasmissjoni lejn l-awtorita’ doganali relevanti.
Artikolu 7
Preservazzjoni tad-dikjarazzjonijiet u d-dokumenti ta' appoġġ
1. Min jipprovdi li jagħmel dikjarazzjoni ta' min jipprovdi għandu jżomm l-evidenza dokumentarja kollha li turi l-korrettezza tad-dikjarazzjoni għal mill-anqas tlett snin.
2. Awtorita’ doganali li għandha saret applikazzjoni għall-ħruġ ta' ċertifikat ta' l-informazzjoni INF 4 għandha żżomm il-formula ta' l-applikazzjoni għal mill-anqas tlett snin.
Artikolu 8
Awtoriżżazzjoni approvata ta' l-esportatur
1. Esportatur li ta' sikwit jesporta oġġetti minn Stat Membru ieħor barra dak li fih huwa stabbilit jista’ jikseb stat approvat ta' esportatur li jkopri t-tali esporti.
Għal dak l-iskop, għandu jitfa’ applikazzjoni lill-awtoritajiet kompetenti ta' l-Istat Membri li fih huwa stabbilit u kif ukoll iżomm ir-rekords li fihom l-evidenza ta' l-oriġini.
2. Meta l-awtoritajiet riferuti fil-paragrafu 1 huma sodisfatti li l-kondizzjonijiet ippreżentati fil-Protokolli ta' oriġini tal-Ftehim relevanti jew fil-leġislazzjoni tal-Komunità li jikkonċernaw ir-reġimi preferenzjali awtonomi tħarsu, u joħorġu l-awtoriżżazzjoni, huma għandhom jinnotifikaw lill-amministrazzjonijiet Doganali ta' l-Istat Membru kkonċernat.
Artikolu 9
Assistenza amministrattiva lejn xulxin
L-awtoritajiet doganali ta' l-Istati Membri għandhom jassistu lil xulxin biex jivverifikaw il-preċiżjoni ta' l-informazzjoni mogħtija fid-dikjarazzjonijiet ta' min jipprovdi u biex jiżguraw li s-sistema ta' l-awtoriżżazzjonijiet approvati ta' l-esportatur taħdem sew.
Artikolu 10
Verifiki tad-dikjarazzjonijiet ta' min jipprovdi
1. Meta esportatur mhux kapaċi jippreżenta ċertifikat ta' l-informazzjoni INF 4 fi żmien erba’ xhur mit-talba ta' l-awtoritajiet doganali, l-awtoritajiet doganali ta' l-Istat Membru ta' l-esportazzjoni jistgħu jitolbu direttament lill-awtoritajiet ta' l-Istat Membru fejn min jipprovdi huwa stabbilit biex jikkonfermaw l-istat tal-prodotti konċernati dwar ir-regoli ta' l-oriġini preferenzjali.
2. Għall-iskopijiet tal-paragrafu 1, l-awtoritjiet doganali ta' l-Istat Membru ta' l-esportazzjoni għandu jibagħtu lill-awtoritajiet doganali ta' l-Istat Membru lil min it-talba hija indirizzata l-informazzjoni kollha disponibbli lilhom u jagħtu r-raġunijiet għall-forma jew is-sostanza ta' l-inkjesta tagħhom.
Biex isostnu t-talba tagħhom, huma għandhom jipprovdu d-dokumenti jew l-informazzjoni kollha li kisbu li jissuġġerixxu li d-dikjarazzjoni ta' min jipprovdi mhux eżatta.
3. Il-verifika għandha titwettaq mill-awtoritajeit doganali ta' l-Istati Membru li fih inħarġet id-dikjarazzjoni ta' min jipprovdi. L-awtoritajiet relevanti jistgħu jitolbu għal kull evidenza, iwettqu kull spezzjoni tal-kotba tl-produttur jew jagħmlu kull verifika meqjusa xierqa.
4. L-awtoritajiet doganali li jitolbu l-verifika għandhom ikunu informati bir-riżultati mill-aktar fis posibbli permezz taċ-ċertifikat ta' l-informazzjoni INF 4.
5. Meta m'hemm l-ebda risposta fi żmien ħames xhur mid-data tat-talba tal-verifika jew meta r-risposta ma fihiex informazzjoni biżżejjed biex turi l-oriġini vera tal-prodotti, l-awtoritajiet doganali tal-pajjiż ta' l-esportazzjoni għandu jiddikjara invalidi ċ-ċertifikati maħruġa tal-moviment EUR.1, id-dikjarazzjonijiet tal-fattura jew il-forom EUR.2 magħmula fuq il-bażi tad-dokumenti in kwestjoni.
Artikolu 11
Revoka
Ir-Regolament (KEE) Nru 3351/83 huwa hawnhekk imħassar.
Ir-riferenzi għar-Regolament imħassar jitqiesu bħala riferenzi li qed isiru għal dan ir-Regolament.
Artikolu 12
Dispożizzjonijiet transizzjonali
1. Id-dikjarazzjonijiet ta' min jipprovdi, inklużi d-dikjarazzjonijiet fit-tul ta' min jipprovdi magħmula qabel id-data tad-dħul fis-seħħ ta' dan ir-Regolament għandhom jibqgħu validi.
2. Id-dikjarazzjonijiet ta' min jipprovdi konformi mal-kampjuni fir-Regolament (KEE) Nru 3351/83 jistgħu jkomplu jinħarġu għal perjodu ta' 12-il xahar mid-dħul fis-seħħ ta' dan ir-Regolament.
3. Il-forom taċ-ċertifikat ta' l-informazzjoni INF 4 tat-tip muri fl-Anness V tar-Regolament (KEE) Nru 3351/83 jistgħu jkomplu jintużaw għal perjodu ta' 12-il xahar mid-data tad-dħul fis-seħħ ta' dan ir-Regolament.
Artikolu 13
Dħul fis-seħħ
Dan ir-Regolament jidħol fis-seħħ fl-għoxrin ġurnata ta' wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fil-11 ta' Ġunju 2001.